**VÝZVA VLASTNÍKOM NA ÚDRŽBU (KOSENIE) POZEMKOV**

**Obec Radatice upozorňuje vlastníkov pôdy** na dodržiavanie zákona NR SR č. 220/2004 Z.z. o ochrane a využívaní poľnohospodárskej pôdy v znení neskorších predpisov. Každý je povinný **zo zákona chrániť prirodzené funkcie poľnohospodárskej pôdy**, ktorá je nezastupiteľnou zložkou životného prostredia:

* § 3 ods. 1 písm.b) zákona č. 220/2004 Z.z. v znení neskorších predpisov ukladá vlastníkom, nájomcom a správcom poľnohospodárskej pôdy povinnosť predchádzať výskytu a šíreniu burín na neobrábaných pozemkoch.

Týmto obec Radatice žiada vlastníkov, nájomcov (užívateľov) poľnohospodárskych i nepoľnohospodárskych pozemkov na dodržiavanie citovaného zákonného ustanovenia a realizáciu opatrení proti rozširovaniu burín, upozorňuje na povinnosť pravidelného udržiavania trávnatých plôch ich kosením v čase pred kvitnutím **(najmenej 2 x do roka**), čím sa zabráni ďalšiemu šíreniu burín a škodcov.

Podľa § 25 ods. 1 písm. a), b) zákona sa priestupku na úseku ochrany poľnohospodárskej pôdy dopustí ten, kto:

* písm. a) - nezabezpečí základnú starostlivosť o poľnohospodársku pôdu alebo spôsobil jej poškodenie
* písm. b) - spôsobil svojou činnosťou zaburinenie poľnohospodárskeho pozemku v blízkosti poľnohospodárskeho pozemku. V prípade zistenia porušenia zákona, budú udelené finančné sankcie (do výšky 330 €).
* podľa § 26 ods. 2 zákona právnickej osobe alebo fyzickej osobe – podnikateľovi uloží orgán ochrany poľnohospodárskej pôdy pokutu od 166 € do 33200 € za každý hektár poľnohospodárskej pôdy, ak sa na ňom dopúšťa správneho deliktu podľa § 26 odsek 1 zákona.

**Ďakujeme všetkým vlastníkom a nájomcom, ktorí sa o svoju pôdu starajú. Ďakujeme aj tým, ktorí kosia priestranstvo pred rodinnými domami a prispievajú tak k upravenému vzhľadu obce.**